NaiveNeuron/SloPal huggingface dataset:
Figeľ, Ján, podpredseda NR SR (2014-07-08):
Vážené panie poslankyne, páni poslanci, ctení hostia, otváram deviaty rokovací deň 36. schôdze Národnej rady Slovenskej republiky. Na dnešnom rokovacom dni o ospravedlnenie požiadali poslanci: Mikuláš Dzurinda, Rudolf Chmel, Mária Janíková, Tibor Lebocký a Juraj Miškov. Teraz pristúpime k rokovaniu o návrhu štátneho záverečného účtu Slovenskej republiky za rok 2013. Tento návrh má tlač 1025 a spoločná správa výborov má označenie 1025a. Stanovisko Najvyššieho kontrolného úradu je pod tlačou 1030. Návrh záverečného účtu teraz uvedie podpredseda vlády, pán minister financií Slovenskej republiky Peter Kažimír, ktorému týmto udeľujem slovo. (Rokovanie o Návrhu štátneho záverečného účtu Slovenskej republiky za rok 2013 , tlač 1025, a Stanovisku Najvyššieho kontrolného úradu Slovenskej republiky k Návrhu štátneho záverečného účtu Slovenskej republiky za rok 2013 , tlač 1030.)
Danko, Andrej, predseda NR SR (2019-04-02):
Pán poslanec Kollár.
Laššáková, Jana, poslankyňa NR SR (2011-09-13):
Prosím, pán predsedajúci, dajte hlasovať o zákone ako o celku s odporúčaním gestorského výboru schváliť.
V. Veteška, podpredseda NR SR: (2005-06-22):
M. Majdová, poslankyňa: Vážený pán predsedajúci, pán minister, pani poslankyne, páni poslanci, chcem predložiť len krátky procedurálny návrh. Žiadam, aby sa zo spoločnej správy na osobitné hlasovanie vyňali bod 2, bod 5, bod 8, bod 10 a bod 22. Ďakujem, to je všetko.
Grendel, Gábor, podpredseda NR SR (2021-09-22):
S reakciou na faktické poznámky pán poslanec Ondrej Dostál.
Glváč, Martin, podpredseda NR SR (2017-09-13):
Pán poslanec Baránik.
B. Bugár, podpredseda NR SR: (2004-09-22):
Pani spravodajkyňa, nech sa páči, môžete uvádzať jednotlivé hlasovania, najprv, samozrejme, zo spoločnej správy, príp. procedurálny návrh, ak niekto predložil. M. Majdová, poslankyňa: Ďakujem, pán predsedajúci. Konštatujem, že v rozprave k vládnemu návrhu zákona o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov (tlač 639) vystúpili celkovo v rozprave štyria poslanci, keď sme rozpravu otvorili ešte, kde vystúpil aj pán poslanec Ivančo, ktorý podal pozmeňujúci návrh. Ja som podala tiež dva pozmeňujúce návrhy. Pre úplnosť, aby nedošlo k zmätočnému hlasovaniu, upozorňujem, že som podala pozmeňujúci návrh, ktorý je uvedený ako pozmeňujúci návrh k vládnemu návrhu zákona a je Máriou Majdovou a Máriou Sabolovou podpísaný v hlavičke. Druhý pozmeňujúci návrh, ktorý som podala, je Máriou Sabolovou podpísaný v hlavičke. Aby teda nedošlo k zmätočnému hlasovaniu, na to upozorňujem. Teraz vás, pán predsedajúci, prosím, aby sme dali hlasovať o bodoch spoločnej správy 2, 3, 6, 7...
Karas, Viliam , dočasne poverený minister spravodlivosti SR (2023-02-02):
Ďakujem pekne za slovo, pán predsedajúci. Vážený pán poslanec, pre trestný čin neoprávneného užívania cudzej veci podľa § 215 Trestného zákona bolo v roku 2022 podaných celkom 111 trestných oznámení. Z informačného systému, ktorý má Policajný zbor k dispozícii, možno získať informácie k páchateľovi, poškodenému a oznamovateľovi trestného činu. Neumožňuje však získať informácie k predmetu útoku, ktorým je v tomto prípade poľnohospodársky pozemok. Preto nie je možné na vašu otázku k trestnému činu neoprávneného užívania cudzej veci podľa § 215 Trestného zákona konkrétne vo vzťahu k takémuto pozemku zodpovedať v trestných veciach, v ktorých nebolo začaté trestné stíhanie. Z oficiálnej policajnej štatistiky, ktorá pracuje s počtami zistených trestných činov, je pre ne začaté trestné stíhanie, vyplýva, že v roku 2022 bolo pre uvedený trestný čin začaté trestné stíhanie v 15 prípadoch, ani v jednom nebola predmetom útoku poľnohospodárska pôda. Ďakujem.
Galko, Ľubomír, minister obrany SR (2011-09-13):
Povedal to v relácii „V politike“ 4. januára 2009 dnešný opozičný poslanec Robert Fico, ktorý obvinil dnes premiérku z hrania sociálneho divadla. Dámy a páni, tento, v úvodzovkách, dôveryhodný politik dnes predkladá návrh na vyslovenie nedôvery predsedníčky vlády Ivety Radičovej. Tento návrh predkladá človek, ktorý verejne priznal, že v prípade verejnej zákazky kedykoľvek, keď to bude možné, uprednostní člena alebo sympatizanta SMER-u. Príkladom sú dotácie pre sociálne podniky. Dnes bola obvinená predsedníčka vlády Slovenskej republiky z podvodov na opozícii. Ja sa pýtam, koho všetkého podviedol hlas na nahrávke, ktorá dokazuje čierne financovanie svojej strany, okrem opozície? Podviedol nielen opozíciu, podviedol aj koalíciu a podviedol všetkých občanov Slovenskej republiky. Pýtam sa, od koho boli tie milióny, ktoré boli zohnané alebo zohnaté vlastnou hlavou. Boli od tých pseudopodnikateľov, čo mali za vašej vlády potom toľko zákaziek? Vy sa nehanbíte predstúpiť sem pred premiérku a žiadať jej hlavu? Vy, ktorí ste prihrali rekonštrukciu Bratislavského hradu svojmu mecenášovi za niekoľko miliárd korún? Čo emisie? Kde sú všetci tí ľudia, ktorí platia dane, ktorí prišli o 11 mld. korún? Akú zodpovednosť vyvodil vtedy voči sebe vtedajší premiér Slovenskej republiky? Kto si tu dovoľuje hovoriť o korupcii, kto si tu dovoľuje hovoriť o nekompetentnosti, keď je známe, že člen vašej vlády sa promenádoval na jachte v Monaku s finančnými žralokmi a náhodou bolo vonku presne 30,126 stupňa Celzia. Neskorší kurz eura voči slovenskej korune. Za to dostal váš minister žltú kartu. No, nedajte sa vysmiať. Čo by musel asi urobiť, aby dostal červenú? Pokračujme. Dnes bola predsedníčka vlády obvinená zo sociálneho divadla človekom, ktorý sa tvári ako sociálny demokrat, ktorý si nechal v čase krízy postaviť luxusnú vilu v prominentnej štvrti a za štátne peniaze, a pritom sa tváril, že o tom nevedel. Z dostupných dokumentných zdrojov vyplýva, že o nej so Správou služieb diplomatického zboru rokoval vtedy vtedajší šéf služobného úradu. Na čo sa tu potom hráme? Kto tu hrá to sociálne divadlo? Kto sa tu dnes hrá na slušného? Pani predsedníčka vlády bola obvinená z rozhadzovania peňazí z rezervy predsedu vlády. No tak si pripomeňme, ako sa míňali za minulej vlády peniaze z rezervy predsedu vlády. Pred povodňami boli rozdané tieto peniaze, bolo to viac peňazí, ako parlament schválil, medzi inými aj fitnesmodelke na nechty, bolo to 17-tisíc eur, dámy a páni. Mimochodom, aj mne sa tá fitneska páči, ale ja by som jej tie peniaze nedal. (Reakcie z pléna.)
Hrnčiar, Andrej, podpredseda NR SR (2018-09-13):
Reakcia na faktickú poznámku, pán poslanec Dostál.
Paška, Pavol, predseda NR SR (2014-06-11):
Dobre, čiže nebudeme hlasovať o ňom.
Poliačik, Martin, poslanec NR SR (2014-03-21):
Fakt niekedy nedokážem uveriť, že už sme v 21. storočí. To, to, no, je jedno. Budem reagovať na to, čo bolo vecné. Ja som pri tej zmluve s diablom včera nehovoril o vecnej podstate tohto návrhu. Ja som hovoril o tom, že v rámci záchrany svojho politického prežitia ste vstúpili do predvolebnej hry prezidentského kandidáta Roberta Fica. Lebo keby to tak nebolo, tak by tento návrh ústavy najprv prešiel riadnym pripomienkovacím konaním. Bol by diskutovaný so širokou verejnosťou, a ak by sme o ňom hovorili v parlamente, tak až po voľbách. Ja nemám vôbec nič proti tomu a tiež som si vedomý toho, že proste dôležité zmeny na Slovensku bez SMER-u momentálne neprejdú. Toho som si úplne vedomý. A keby som ja hľadal podporu pre niečo, čo považujem za naozaj dôležité, tiež by som so SMER-om rokoval, ale nevstupoval by som do ich prezidentskej kampane, z ktorej teraz veľmi výdatne môžu čerpať. Ak by to malo byť poctivé, je to tu po voľbách. Ak by to malo byť poctivé, tak je to možno na konci tejto schôdze. Alebo na tej ďalšej. A keď hovoríš, Paľo, o dvoch mesiacoch, tak tie dva mesiace mali byť pred prvým čítaním. A nie po ňom. To nemôže byť tak, že my budeme čakať teraz, že kto bude prezident a podľa toho upravíme ústavný zákon. Ale vy budete mať vďaka tejto vašej dôležitej veci, ktorú tam máte, prsty na tlačítkach, nech vám tam SMER nadiktuje čokoľvek.
Luščíková, Darina, poslankyňa NR SR (2023-12-07):
Ďakujem pekne za slovo. Ja musím poďakovať Števovi Kiššovi za vyčíslenie tých vysokých výdavkov, ktoré budú ako príspevok alebo respektíve pomoc ľuďom s hypotékou, pretože tieto príspevky mohli byť použité oveľa adresnejšie. Nízkopríjmové skupiny obyvateľstva naozaj nedostali hypotéky od bánk, pretože keď banky si zvážili svoje riziká, tak uvažovali aj nad tým, že môže dôjsť k zvýšeniu úrokových sadzieb. To znamená, že tie nízkopríjmové, ktoré naozaj potrebujú skutočnú pomoc a boria sa s chudobou, nedostanú tieto príspevky. A verím, že suma vyše, respektíve tých miliónov, o ktorých hovoril Štefan Kišš, mohli byť použité úplne iným spôsobom, úplne adresnejšie a ochrániť ľudí pred prepadom do zóny chudoby. Ďakujem.
J. Šimko, poslanec: (2009-12-03):
A je tu ešte aj druhá možnosť, a to by som chcel pánovi poslancovi pripomenúť, že už dlhšie sa pripravoval spoločný zákon. Spoločný zákon pre kontrolu Slovenskej informačnej služby a Vojenského spravodajstva. Treba tiež pripomenúť, že tento zákon je pripravený, je hotový, vláda ho odsúhlasila. Bol sem dodaný, keď to mám tak povedať, do Národnej rady. Myslím si, že vecne boli odstránené mnohé problémy a ozaj len jeden problém tu zostáva, a to je politický. Čiže, keby sa tento politický problém odstránil, tak áno, mohol by sem prísť, mohli by sme rokovať v prvom čítaní a potom v druhom, keby to prešlo ďalej, tak, samozrejme, tam je obrovský priestor, aby sme mnohé oblasti možno zlepšili, ktoré už vieme, čo tam bolo vládou predložené. Takže aj toto je jedna cesta, ktorú by som považoval za veľmi schodnú a takisto nabádam aj koalíciu, aby sme rozmýšľali ešte do konca volebného obdobia o tejto ceste. Ďakujem.
Pellegrini, Peter, predseda NR SR (2015-03-12):
Prezentujme sa a hlasujme o bode zo spoločnej správy č. 8 s odporúčaním gestorského výboru neschváliť. (Hlasovanie.) Prítomných 133 poslancov, za hlasovalo 6, proti bolo 80, zdržalo sa 47. Návrh sme neschválili.
Hrnčiar, Andrej, podpredseda NR SR (2017-02-01):
V zmysle rokovacieho poriadku o slovo požiadal spravodajca. Nech sa páči.
Zmajkovičová, Renáta, podpredsedníčka NR SR (2013-05-30):
S faktickou poznámkou jeden poslanec. Uzatváram možnosť prihlásiť sa s faktickou poznámkou. Pán poslanec Solymos.
Jurzyca, Eugen, poslanec NR SR (2017-09-05):
Ďakujem pekne za slovo. Krátke vystúpenie v rozprave. Nie som, nepovažujem sa za odborníka na nedopredané cigarety s nižšou spotrebnou daňou, ale dostal som toľko podnetov a toľkokrát som v médiách čítal sťažnosti ľudí, ktorí strácajú pri tom našom systéme, že som si pozrel nejaké zdroje aj zo zahraničia. A vychádza mi to tak, že tie prechodné obdobia bývajú v zahraničí dlhšie, počas ktorých môže predajca predávať tie staré cigarety. Čiže nie je toto nejaké veľmi asertívne vystúpenie, ale chcem sa vlastne opýtať alebo požiadať predkladateľa, aby do druhého čítania sa ešte pozrel na tieto štatistiky a na to, či by predsa len to prechodné obdobie nemohlo byť oproti tomuto návrhu dlhšie o jeden mesiac. Ďakujem pekne za pozornosť.
Krúpa, Juraj, poslanec NR SR (2020-09-17):
Ďakujem. Vážený pán predsedajúci, dovoľte mi, aby som ako spravodajca predniesol správu Výboru Národnej rady pre obranu a bezpečnosť o výsledku prerokovania návrhu na vyslanie príslušníkov ozbrojených síl Slovenskej republiky do vojenských výcvikových misií Európskej únie v Malijskej republike a v Stredoafrickej republike. Výbor pre obranu a bezpečnosť ako gestorský výbor podáva návrh Národnej rade, alebo teda podáva Národnej rade túto správu. Predseda Národnej rady pridelil návrh na prerokovanie zahraničnému výboru a Výboru Národnej rady pre obranu a bezpečnosť. Oba výbory prerokovali návrh v určenej lehote a odporučili Národnej rade Slovenskej republiky na základe čl. 86 písm. l) Ústavy Slovenskej republiky vysloviť súhlas s týmto návrhom. Pán predsedajúci, skončil som, otvorte, prosím, rozpravu.
Danko, Andrej, predseda NR SR (2020-02-20):
S reakciou na vystupujúcich pán poslanec Rajtár. Nech sa páči.
Fronc, Martin, poslanec NR SR (2014-02-07):
Ďakujem pekne, pani podpredsedníčka. Len veľmi krátko. Na zákon, ktorý hovoril o, medzi iným aj o poskytovaní sociálnych štipendií, nenapĺňa ústavu. Ústavný článok 12 hovorí o tom, že občania sú si rovní v právach a povinnostiach. A ak niekto je občanom Slovenskej republiky, má trvalý pobyt na území Slovenskej republiky a spĺňa kritériá na sociálne štipendiá, tak nie je dôvod, aby to nedostal len preto, že neštuduje na Slovensku. Ja chápem, že niekedy tie možnosti naše neboli dobré, že sme na to nemali, ale nemyslím, že tá situácia nastala a takisto ako nebude to celkom jednoduché pre tých úradníkov na ministerstve školstva to odkontrolovať a podobne, ale celkom iste sa to dá, aby nedochádzalo k nejakému podvádzaniu a podobne a nejaké to percento podvádzať na Slovensku, žiaľbohu, existuje, ale nie je podstatné, že či to je študent študujúci na Slovensku alebo v zahraničí. Ďakujem.
Danko, Andrej, predseda NR SR (2019-02-14):
Ja, ja ani neviem, ako reagovať. To myslíte vážne? Tak vás poprosím v písomnej podobe, aby som o tom mohol hlasovať, dobre? A veľmi rád ten váš návrh prečítam. Ako skúsme úplne vážne, dobre? Pán poslanec Matovič, nech sa páči.
P. Paška, predseda NR SR: (2007-06-28):
(Hlasovanie.) 142 prítomných, 1 za, 125 proti, 15 sa zdržalo, 1 nehlasoval. Tento bod sme neschválili.
Grendel, Gábor, podpredseda NR SR (2023-06-20):
Vyhlasujem rozpravu za skončenú. Želá si zaujať záverečné slovo pani poslankyňa Kolíková? (Reakcia spravodajkyne.) Nie, takže prerušujem rokovanie o tomto bode programu. Pristúpime k druhému čítaniu o zákone z 3. mája 2023, ktorým sa mení a dopĺňa zákon č. 162/2015 Správny súdny poriadok v znení neskorších predpisov a ktorým sa menia niektoré zákony, vrátenom prezidentkou Slovenskej republiky na opätovné prerokovanie Národnou radou. Materiál má parlamentnú tlač 1731. Dávam slovo spravodajcovi z ústavnoprávneho výboru pánovi poslancovi Lukášovi Kyselicovi a prosím ho, aby informoval Národnú radu o výsledku prerokovania vráteného zákona vo výbore. (Rokovanie o zákone z 3. mája 2023, ktorým sa mení a dopĺňa zákon č. 162/2015 Z. z. Správny súdny poriadok v znení neskorších predpisov a ktorým sa menia niektoré zákony, vrátenom prezidentkou Slovenskej republiky na opätovné prerokovanie Národnou radou Slovenskej republiky , tlač 1731.)
Osuský, Peter, poslanec NR SR (2015-05-29):
Ďakujem pekne, pani predsedajúca. Ja sa zase ako lekár napriek tomu stotožňujem s predloženým návrhom i s tým, čo povedal kolega Novotný, o to viac, že vo februári tohto roku som sa podobný návrh so životnosťou dvadsať sekúnd, ako káže tradícia tohto parlamentu, ak predkladá návrh opozícia, snažil predložiť sám. Chcem povedať ešte jednu vec okrem toho, že zaznelo tu celkom čestne, že sa to robí formálne, a tak poďme skontrolovať, prečo je to tak. Na Slovensku, žiaľbohu, je to tak, ako povedal klasik, pretože to vyplýva z podstaty fungovania veci. Takéto normy vlastne možno niekomu prinášajú zárobok. To je snáď jediné pozitívum, otázka je, koľko prinášajú pozitív tým, ktorým majú pozitíva prinášať. A úplne nakoniec: Vo vystúpení zazneli veľmi, by som povedal, dôležité informácie, aj keď sa možno stratili medzi inými. Je veľmi dobré v duchu starej komunistickej formulácie „dôveruj, ale preveruj“ kontrolovať, čo sa nalepí na smernicu Európskej únie – nech už k tým smerniciam sám mám akýkoľvek postoj – iniciatívou „po ceste“. To znamená, že by sme takmer mali mať inštitúciu, ktorá bude kontrolovať, čo sa stane medzi Bruselom či Štrasburgom a Zbierkou zákonov. Pretože by sme sa mnohokrát divili, ako sú niekedy iniciatívni blbci horší ako triedni nepriatelia.
Žiga, Peter, podpredseda NR SR (2024-02-09):
Pán poslanec Janckulík.
Burian, Jozef, poslanec NR SR (2019-09-18):
A, pán predsedajúci, dajte hlasovať o zákone ako o celku s odporúčaním gestorského výboru schváliť.
Bugár, Béla, podpredseda NR SR (2018-05-24):
Pán poslanec Zelník.
Zemanová, Anna, poslankyňa NR SR (2018-06-22):
Ďakujem pekne. Pán kolega Jurzyca, samozrejme, veľmi pekne ďakujem za ten postreh a požiadavku, aby bolo viac porovnaní, je to presne ten časový sled, tam veľmi chýba. Ja ale zase chcem povedať, že mne ten popis tých procesov vyhovuje, keďže ide o výročnú správu, že nie je to len o ekonomike, ale je to aj o celkovej činnosti. Čiže by som bola rada, keby nie na úkor popisu procesov boli grafy, ale ja si myslím, nech je radšej o 10 strán tá správa obšírnejšia a nech tam tie procesy sú, aby boli jednoznačné, aby sme tiež my videli pokrok, pretože tie, kritika ombudsmanky bola práve pre tie procesy. A chcela som vidieť, ako sa v tých procesoch robí pokrok. Ale, samozrejme, aj toto mne chýbalo, to porovnanie toho časového radu, pretože my dnes môžme len konštatovať, rok 2017, takto hospodáril, tam sa asi nedá nič vytknúť, lebo to je súhra čísel. Čo sa týka kolegu Soboňu, nie je pravda, že ja by som chcela len vytýkať negatíva, ale istým spôsobom je to moja úloha, nie istým spôsobom, je to moja úloha, aby som poukázala na to, čo mi v tej správe chýba, pretože keď niečo funguje, tak je to prirodzené a nemám, keby všetko fungovalo, tak môžem pochváliť a nebudem vystupovať, ale si myslím, že práve úlohou opozície je poukázať na nedostatky s tým, že ja som dala odporúčanie, aby sa to dob..., aby to bolo vysvetlené a doplnené. Na poslaneckom prieskume sme boli, som, samozrejme, v rámci možností v tej chvíli nám bolo odpovedané na to, na čo sa vedelo, avšak ešte na množstvo vecí nám odpoveď nebola daná, ešte bude pripravená a verím, že teda dostatočná. Čo sa týka, čo sa týka tých prevodov samosprávy a obcí, ďakujem za túto pripomienku, som si... (Prerušenie vystúpenia časomerom.)
Zemanová, Anna, poslankyňa NR SR (2017-02-07):
Ďakujem pekne za slovo. Vážený pán podpredseda, kolegovia, kolegyne, predkladám vám návrh zákona, ktorým sa dopĺňa zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov. V podstate ďalšie by som povedala v rozprave. Ďakujem, toľko na úvod.
Jarjabek, Dušan, poslanec NR SR (2015-04-17):
No ja skutočne na pána Matoviča reagovať asi nemôžem. Proste pre mňa tento typ ľudí, to sú politickí podvodníci, a ako to naozaj, toto nestojí za reč. Ale chcem sa skutočne poďakovať všetkým za faktické poznámky. A kto chcel pochopiť, pochopil. No a, pán kolega Mikuš, ja viem, že sa vám strašne ťažko rozpráva teraz, lebo vy ste boli v tom SDKÚ a vy ste boli pritom, keď ten Dzurinda s tým HZDS dohadoval tie rôzne dohovory, keď padali ohľadne hlasovaní. Vy si to pamätáte veľmi dobre, takže vám sa veľmi ťažko rozpráva v tejto chvíli preto, lebo určite veľa vecí, o ktorých by ste aj chceli hovoriť, ale jednoducho sa to nepatrí. A to je v poriadku, to je dobré. Len ja sa obávam, aby raz ste sa vy nemuseli vyvinovať, že ste boli v istom období v SDKÚ preto, lebo dnes vidíte, čo je s SDKÚ. A viete, čo ešte všetko príde v tej ďalekej budúcnosti a všetko, čo tí novodobí politici si povymýšľajú, lebo dnes, pán kolega, tá odvaha strašne zlacnela a dnes tu hocikto, kto v tomto parlamente nebol, môže kritizovať akékoľvek obdobie parlamentu, o ktorom nemá ani šajnu. To je ten najväčší problém. A pokiaľ si to my, čo si niečo pamätáme, neuvedomíme a nebudeme tvrdo protirečiť týmto ľuďom, tak potom tu bude taká situácia, ako je tu posledné tri dni. Ďakujem, že ste si vypočuli, to je všetko.
Petráš, Vladislav, poslanec NR SR (2013-05-15):
Vážený pán predseda, v rozprave vystúpili páni poslanci Beblavý, Procházka a pani poslankyňa Mezenská. Poslanci podali dva pozmeňujúce a doplňujúce návrhy. Pán predsedajúci, keďže pozmeňujúce návrhy boli podané dnes, dajte, prosím, hlasovať najskôr o skrátení lehoty podľa § 84 odstavec 4 rokovacieho poriadku.
Zmajkovičová, Renáta, podpredsedníčka NR SR (2014-03-27):
Pán poslanec, chcete položiť doplňujúcu otázku? Nech sa páči.
M. Číž, podpredseda NR SR: (2007-09-11):
Teraz dávam slovo spravodajcovi, ktorého určil navrhnutý gestorský výbor, to znamená výbor pre financie, rozpočet a menu, predsedovi tohto výboru Jozefovi Burianovi. Pán poslanec, máte slovo.
Žiga, Peter, podpredseda NR SR (2024-02-08):
Pán poslanec Kubánek s procedurálnym, nie je v sále. Pani poslankyňa Števulová s faktickou poznámkou, nech sa páči.
Klus, Martin, podpredseda NR SR (2019-10-24):
Ďakujem pekne, pán podpredseda vlády. Prejdeme teda na otázky, ktoré boli položené jednotlivým ministrom, teda pokračujeme odpoveďami členov vlády na otázku poslancov podľa vyžrebovaného poradia. Prvá otázka bola pôvodne vyžrebovaná moja. Takisto druhá, takže tieto, ako som avizoval, prepadávajú. Takže ideme rovno na tretiu otázku, ktorá je na pána ministra dopravy a výstavby Slovenskej republiky Árpáda Érseka. „Vážený pán minister, po neplnení termínov dostavby diaľnice D3 žiada iniciatíva D3 pre Kysuce v utorok 22. 10. o medzinárodnú pomoc na piatich zastupiteľských úradoch štátov, z ktorých pochádzajú najväčší zamestnávatelia alebo dopravcovia na severe Slovenska. Na veľvyslanectve Kórejskej republiky sme dostali pomerne jednoduchú otázku, a teda ako je možné, že na Slovensku nevieme dobudovať za viac ako 20 rokov taký jednoduchý úsek diaľnice. Týmto vás žiadam o odpoveď, ktorá bude zaujímať tak občanov, ako aj zástupcov dotknutých veľvyslanectiev.“
Krajčí, Marek, poslanec NR SR (2017-10-12):
Ďakujem pekne za slovo. Výstava mŕtvych konzervovaných tiel vyvolala veľké vášne v našej spoločnosti, avšak verím, že by sa našla u väčšiny ľudí zhoda na tom, že ten dohovor, o ktorom sme hovorili v rozprave, čl. 21, ktorý hovorí o tom, že ľudské telo a jeho časti ako také nesmú byť predmetom finančného prospechu, že je absolútne správny, a v podstate je to určitým spôsobom škandál, keďže mal byť implementovaný už v roku 1999 do našej legislatívy a stále implementovaný nie je. Takisto si myslím, že asi každý súhlasí aj s tým, že je úplne prirodzený súhlas darcu, alebo aspoň jeho príbuzného, ak jeho vlastné telo,. alebo teda telo nebožtíka má byť použité na iný účel, ako je transplantácia. A zároveň tento zákon aj nepriamo zvyšuje ochranu pred nelegálnymi obchodmi s orgánmi mŕtvych ľudí za účelom transplantácie a to sú práve tie prípady z Číny, kde je vysoké podozrenie, a v niektorých prípadoch dokonca sú až štúdie, ktoré nepriamo dokazujú, že k takýmto obchodným praktikám dochádza. Ďakujem pekne.
Jurinová, Erika, podpredsedníčka NR SR (2012-10-23):
Ďakujem. Ešte skôr, ako vystúpi ďalší do rozpravy pán poslanec Duchoň, pán Jasaň.
Laurenčík, Milan, podpredseda NR SR (2021-06-24):
Pán poslanec Miroslav Urban, nech sa páči.
Figeľ, Ján, podpredseda NR SR (2013-02-12):
S reakciou na faktické, nech sa páči, Alojz Hlina.
Laššáková, Jana, podpredsedníčka NR SR (2015-06-24):
Príjemné dobré ráno, vážené panie poslankyne, páni poslanci. Otváram šiesty rokovací deň 53. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Ladislav Andreánsky, Juraj Blanár, Mikuláš Dzurinda, Pavol Hrušovský, Jozef Ježík, Milan Mojš, Lucia Žitňanská. Na zahraničnej pracovnej ceste je poslanec Národnej rady Dušan Jarjabek. Pokračujeme v prerušenej rozprave o riešení migračných výziev, ktorým aktuálne čelí Európska únia (tlač 1628). Pán navrhovateľ a zároveň aj spravodajca zaujal už miesto určené pre navrhovateľov, ďalším v poradí z písomne prihlásených rečníkov do rozpravy je pán poslanec Ľubomír Galko, ktorého v sále nevidím, stráca poradie. Pán poslanec Hlina, som tiež videla, že odišiel zo sály, takže stráca poradie. Pán poslanec Lipšic nie je prítomný, pán poslanec stráca poradie. Pán poslanec Huba je prítomný. Nech sa páči, máte slovo.
Gašpar, Tibor, poslanec NR SR (2024-02-08):
Teraz budeme hlasovať o bode 1 pozmeňujúceho návrhu poslanca Matoviča.
Blanár, Juraj, podpredseda NR SR (2023-03-30):
Zaslepený objektivitou, to znie ako oxymorom. Pán poslanec Baránik.
Mičovský, Ján, poslanec NR SR (2012-10-16):
Pani podpredsedníčka, ďakujem za slovo. Keď niekto si chce kúpiť dovolenku včas a dostane na to zľavu, tak sa mi to zdá logické. Alebo keď niekto zájde do obuvi a dajú mu tam ponuku, že keď si kúpi dva páry papúč, tak tie tretie sú zadarmo, tak sa mi tiež zdá, že je to celkom primeraná marketingová stratégia. Voľajako mi tu nepasuje, že pri takej vážnej veci, ktorá má tak málo z pohľadu pacienta s obchodom, chceme sa hrať tak trošinka na marketingových stratégov a poskytovať nejakú rôznu sadu zliav. Ja to teda tak cítim a tak to aj poviem, že rozhodne to považujem za také zástupné riešenie podstaty, ktorá je v zdravotníctve taká zlá a taká vážna, a to je to, že máme zdravotníctvo problematické, zaťažené mnohokrát balastnými nákladmi, a že ozaj často máme pocit, že melie dosť z posledného. Preto si myslím, že by sme sa nemali sústrediť v tomto prípade na také veci, ako je systém zliav, lebo to naozaj pôsobí dojmom, že tu niečo chceme urobiť len tak akože, takú drobnú nejakú úľavu pre toho pacienta, ale neriešime tu podstatu. Preto celkom súhlasím s tým, že zľavy do takej vážnej veci, ako je práca s liekmi, ktoré človek musí zobrať nie kvôli tomu, že chce, ale že lekár tak rozhodol, jednoducho mi to nepasuje. A to, čo, pán Uhliarik, ste spochybňovali, že vlastne v tej časti tých nekomerčných, alebo teda veci, ktoré sú voľnopredajné, tam tie zľavy akože nedáva tento zákon. No práve naopak, keď niekto chce si kúpiť sadu vitamínov a k tomu ešte teda mu ten lekárnik povie, že keď si kúpi teda päť sád, takže ešte môže dostať aj nejaký iný vitamín, tam by som to nebral. Len ešte raz, lieky sú príliš vážne na to, aby sme sa bavili o zľavách a aby sme pacienta odpútavali týmto smerom. Jednoznačne si myslím, že to sem nepasuje a že chceme tým zastrieť oveľa vážnejšiu podstatu. A tú riešme! Ďakujem.
Danko, Andrej, predseda NR SR (2019-03-27):
Poslanec Grendel.
Jasaň, Viliam, poslanec NR SR (2014-03-21):
Ďakujem pekne, pani podpredsedníčka. Ja som už nejaký ten čas v parlamente a rád diskutujem o veciach, ktorých obsah nemusí byť totožný s mojím názorom, ale na vás musím reagovať úplne ináč. Hovorí sa totižto, že na hlupáka reagovať netreba a ja na vás nereagujem ako na hlupáka, ako na zlého človeka. Zlého človeka, ktorý odkedy sem prišiel, tak si svoje ego rieši len urážkami a nepotvrdenými tvrdeniami, ktoré nedokáže dokázať. Tak ako ste nedokázali odpovedať na otázky Andreja Danka, ktoré vám dal v televízii. Ale možnože bude čas po prezidentských voľbách, aby sme sa zaoberali aj takýmito vecami. Posledná moja poznámka na vašu adresu je, že, viete, čo získal tento parlament tým, že ste vy prišli sem do parlamentu? Vyjadruje to presne slovo, ktoré ste tu použili. Ďakujem.
Kollár, Boris, predseda NR SR (2022-06-22):
Prosím, prezentujme sa a hlasujeme. (Hlasovanie.) Prítomných 126 poslancov, za 68, proti 9, zdržalo sa 48, nehlasoval 1. Uvedený návrh sme schválili.
Kollár, Boris, predseda NR SR (2022-10-21):
Ďakujem. Vyhlasujem teraz všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
Lipšic, Daniel, poslanec NR SR (2013-09-11):
Ďakujem. Ja sa na rozdiel od pána kolegu v tom, že otázka vôbec, niekto ten návrh zákona pripravoval, viete. Už predchádzajúci návrh zákona pripravovala asi skupina Penta a my sme dnes zverejnili, že materiál, ktorý schvaľovala vláda Slovenskej republiky o SPP, bol písaný na počítači finančnej skupiny J&T. Ak si kliknete, a budem o tom hovoriť vo svojom vystúpení, ak si kliknete na materiál schvaľovaný vládou o SPP – veľká téma – na properties, tak je zrejmé, že ten materiál nepripravovalo ministerstvo hospodárstva, ale finančná skupina J&T. Pán minister, vy a premiér Fico ste predali tento štát. Boli možno mnohé škandály privatizačné, ale nebol nikdy škandál, aby niekto sprivatizoval krajinu! (Ruch v sále.) Pán minister, túto krajinu za vašej vlády vlastnia oligarchovia, ktorí sú podľa mojej mienky okupantmi v tejto krajine, a vy ste len kolaborantská vláda, len kolaborantská vláda nesvojprávna! Vy neschvaľujete a nevládnete tejto krajine, tejto krajine vládnu oligarchovia! Ak vládne materiály pripravujú finančné skupiny v tejto krajine... (Ruch v sále. Prerušenie vystúpenia predsedajúcim.)
Grausová, Natália, poslankyňa NR SR (2017-03-24):
Pán Mihál, vy nemáte ani poňatia, aké majú rodiny na Slovensku príjmy. Opakujem, občania Slovenska majú v porovnaní s bežnými vyspelými štátmi veľmi nízke mzdy mizerné žobračenky, ktoré sa nazývajú dôchodkami. Preto im patrí taká mzda a dôchodok, aby mohli uživiť svoje rodiny a prežiť. Na to sme tu my v tomto parlamente, aby sme im to zabezpečili a aby sme na tom pracovali. A nie na to, aby sme, aby boli nútení, aby sme ich nútili si privyrábať počas sviatkov a nedieľ.
Laššáková, Jana, podpredsedníčka NR SR (2013-09-11):
Ďakujem, pán podpredseda vlády, zaujmite miesto určené pre navrhovateľov. A prosím určenú spoločnú spravodajkyňu zo zahraničného výboru poslankyňu Máriu Ritomskú, aby informovala Národnú radu o výsledku rokovania výborov o tomto návrhu vlády. Nech sa páči, pani spravodajkyňa, máte slovo.
Pellegrini, Peter, predseda NR SR (2023-11-15):
Pán poslanec Hajko.
Blanár, Juraj, podpredseda NR SR (2023-06-23):
Pán spravodajca, ste spravodajcom čiže ustrážte si to spoločne s výborom, aby to, čo ste požiadali, bolo naplnené. Prerušujem rokovanie o tomto bode programu. Ďakujem pánovi navrhovateľovi aj pánovi spravodajcovi. A budeme pokračovať v prerušenej rozprave o návrhu pani poslankyne Bittó Cigánikovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach (tlač 1649). Pani navrhovateľka Bittó Cigániková je na mieste, rovnako pán spravodajca Krajčí. A teraz udeľujem slovo v rozprave pánovi poslancovi Tomášovi Lehotskému, nech sa páči. (Pokračovanie rokovania o návrhu poslankyne Národnej rady Slovenskej republiky Jany Bittó Cigánikovej na vydanie zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1649.)
Drucker, Tomáš, minister školstva, výskumu, vývoja a mládeže SR (2024-09-11):
Ďakujem veľmi pekne, vážený pán predsedajúci. Vážené panie poslankyne, vážení páni poslanci, budem potom reagovať hlavne vo výbore, aj pretože sa zapojili predovšetkým poslanci vo výbore, takže ja verím, že tam budeme mať rozsiahlejšiu debatu k tomu. Dovoľte mi teraz uviesť návrh zákona o vzdelávaní dospelých a o zmene a doplnení niektorých zákonoch. Tento návrh zákona zavádza úplne nový, moderný, praktický a efektívny systém celoživotného vzdelávania, po ktorom odborná prax už volá najmenej desať rokov. Jeho cieľom je uľahčiť ľuďom prístup k vzdelaniu v každom veku. Dať druhú šancu tým, ktorí majú nedostatočnú kvalifikáciu, a zároveň vytvoriť zrozumiteľný systém pravidiel aj pre zamestnávateľov. Tieto zmeny vyžadujú pružnejšie reakcie vzdelávacieho systému a pre každého zabezpečenie celoživotného prístupu k možnostiam vzdelávať sa, rozvíjať svoje zručnosti a kompetencie počas celého života s ohľadom na individuálne potreby tak, aby každý mohol realizovať aj svoj potenciál. Ďalej sa vymedzuje národná sústava kvalifikácia, slovenský kvalifikačný rámec a nový inštitút mikroosvedčení. V návrhu zákona sa upravuje aj proces overovania vzdelávacích výstupov podľa štandardov slovenského kvalifikačného rámca vrátane ustanovenia jednotlivých fáz, ktoré pozostávajú z identifikácie, dokumentácie, hodnotenia a potvrdzovania vzdelávacích výstupov. Posilňuje sa motivácia pre účasť na vzdelávaní tzv. individuálnych vzdelávacích účtov. V dôsledku toho sa očakáva zvýšenie záujmu o kurzy v neformálnom vzdelávaní, následne aj zvýšenie ponuky a diverzifikácie foriem zo strany poskytovateľov. V budúcnosti na tento zákon budú nadväzovať aj ďalšie zákony, či už zákon o štátnej službe, verejnej službe. Vážený pán predsedajúci, vážené panie poslankyne a páni poslanci, dovoľujem si vás požiadať o prerokovanie predloženého materiálu. Ďakujem.
M. Číž, podpredseda NR SR: (2008-06-17):
Teraz rovnako mi dovoľte, aby som vám oznámil, že požiadal pán podpredseda v zmysle rokovacieho poriadku o slovo, takže slovo má pán podpredseda Hort. (Ruch v sále.)
Fecko, Martin, poslanec NR SR (2019-02-01):
Pán kolega, ja iba jednu pripomienku a budem ju stále opakovať, že nie, že nezávislý poslanec, ne-za-ra-de-ný poslanec. A nech si to láskavo aj médiá upozornia a vezmú na vedomie, že prakticky každý, kto tu príde pod nejakou stranou a potom z nej náhodou vystúpi alebo je inde, strana sa zanikne, tak je nezaradeným poslancom, ako hovorí aj rokovací poriadok, nie nezávislým. Nezávislý nastúpi cez Obyčajných ľudí a chcú, aby nezávislí kandidáti mohli kandidovať do Národnej rady. Žiaľ, naša legislatíva to nedovoľuje, aby nezávislí kandidáti mohli kandidovať do Národnej rady Slovenskej republiky. Takže ste ne-za-ra-de-ný. Aj ten, koho ste titulovali, že je nezávislý, je nezaradený poslanec. Ďakujem.
Figeľ, Ján, podpredseda NR SR (2013-01-29):
Ďakujem pekne za vystúpenie. Ďalším prihláseným v rozprave je pán Ján Mičovský. Nevidím ho tu, stráca poradie. Takže nastúpi pán Martin Fecko. Nech sa páči, dávam vám slovo.
Šimečka, Michal, podpredseda NR SR (2024-05-14):
Ďakujem pekne. Dve faktické poznámky v reakcii na vaše vystúpenie. Ako prvý, pán poslanec Kalivoda, nech sa páči.
Hort, Milan, podpredseda NR SR (2010-12-14):
Ďakujem. Konštatujem, že som nedostal žiadnu písomnú prihlášku, a tak sa pýtam, kto sa hlási ústne do rozpravy. Pán poslanec Milan Laurenčík ako jediný. (Reakcia poslanca.) Pán poslanec, skúste stlačiť, teraz povoľte tlačidlo. Ďakujem pekne. Ešte pán poslanec Jurčík sa hlási do rozpravy. Teraz uzatváram možnosť prihlásiť sa do rozpravy. A slovo má pán poslanec Milan Laurenčík. Nech sa páči.
Pellegrini, Peter, predseda NR SR (2023-12-19):
Pán poslanec Pročko.
Vitteková, Anna, poslankyňa NR SR (2014-06-04):
Ďakujem pekne za slovo. Pani predsedajúca, panie poslankyne, páni poslanci, v súvislosti s ukončenou rozpravou o zmene ústavy skupina poslancov v zložení Boris Susko, Brixi, Martvoň, Vitteková spracovali návrh zákona, ktorým sa mení a dopĺňa zákon č. 385/2000 Z. z. o sudcoch a prísediacich a s tým ďalšie súvisiace tzv. justičné zákony. Náš návrh zákona obsahuje vlastne dve skupiny zmien a doplnení. Prvú skupinu zmien predstavujú zmeny a doplnenia, ktoré reagujú na navrhovaný ústavný zákon, ktorým sa mení a dopĺňa Ústava Slovenskej republiky, problematika rozšírenia pôsobnosti Súdnej rady, zmena v jej zložení a spôsob obsadzovania postov v nej, posilnenie a vymedzenie postavenia predsedu Súdnej rady. Druhá skupina zmien reaguje na súčasnú aplikačnú prax uplatňovania niektorých inštitútov v sudcovských zákonoch, a teda návrh zákona rieši problematiku disciplinárnej zodpovednosti, zmenu povoľovania práce v domácom prostredí, sprísňuje podmienky vzniku nároku na ďalší plat, zavádza kontrolu dodržiavania liečebného režimu, zavádza regresné náhrady voči sudcom a predlžuje funkčné obdobie predsedov a podpredsedov súdov, zvyšuje počet podpredsedov na väčších súdoch pri súčasnom posilnení dohľadových právomocí orgánov riadenia súdov. Spoločným znakom navrhovaných zmien je snaha o vykonanie systémových zmien, ktorých cieľom je obnovenie dôvery v súdnictvo a posilnenie sudcovského stavu ako garanta spravodlivého a zákonného rozhodovania o právach a povinnostiach fyzických a právnických osôb. Zmeny majú statusový a organizačný charakter, pričom vytvárajú predpoklady na zabezpečovanie riadneho súdnictva efektívnym uplatňovaním nástrojov riadenia a správy súdov. Z hľadiska šírky upravovanej matérie je potrebná zmena väčšieho počtu zákonov, čo sa prejavuje aj v počte novelizačných článkov, ktorých je osem. Myslím si, že v ďalšom budeme rokovať o týchto zmenách, takže je priestor aj na ďalšie pozmeňujúce a doplňujúce návrhy. Ďakujem pekne.
Beblavý, Miroslav, poslanec NR SR (2017-05-19):
Ďakujem. Ja by som chcel zareagovať aj na pána poslanca Dostála v súvislosti s týmto návrhom a ja by som chcel ten návrh zákona oceniť v tom zmysle, že za normálnych okolností bývam proti niečomu, čo by som nazval že legislatívny detailizmus, aby sme reagovali na problémy praxe tým, že neustále budeme dopĺňať zákony. Ale myslím si, že tento zákon je dobrý z dvoch dôvodov. Jeden je, že práve tie otázky, ktoré sa týkajú konštituovania nejakých orgánov a mocí a rozdelenia moci, sú práve tie, ktoré bývajú väčšinou najdetailnejšie, pretože to sú tak, kde sa tá moc rozdeľuje a potom z toho strašne veľa iných vecí vyplýva. To znamená, že ak tam ponecháme priestor pre manipuláciu, ak tam ponecháme priestor pre rôzne nezdravé javy, tak sa voči tomu nevieme brániť. Takže z tohto hľadiska práve v takomto systéme si myslím, že ten návrh pána poslanca Žarnaya je úplne vhodný. A ten druhý dôvod je ten, že my máme niekedy tendenciu namiesto toho, aby sme vylepšovali to, čo máme, neustále vymýšľať niečo nové. To znamená, že nefungujú dobre rady školy, vezmime im právomoci alebo zrušme ich a podobne. A myslím si, že po tých 28 rokoch od revolúcie vidíme, že rovnako dôležité je tie inštitúcie zlepšovať a práve zapchávať tie diery a problémy, ktoré existujú, ak tie inštitúcie v zásade fungujú dobre. A to, čo podľa mňa ukázal aj ten úvodný prejav, aj ten ďalší pána poslanca Žarnaya, že celý tento systém je dobre premyslený vo svojej podstate, ale práve niektoré diery umožňujú bezohľadným ľuďom a, by som povedal, ľuďom bez škrupulí ho zneužívať alebo ho obchádzať. A práve preto je dôležité namiesto toho, aby sme likvidovali inštitúcie alebo ich zhadzovali ako celok zo stola, ich práve, takéto diery zalepiť. Takže preto si myslím, že tento návrh hoci na pohľad veľmi konkrétny a detailný môže aj výrazne pomôcť tomu, aby tam veľký obraz, obraz fungovania škôl a rád škôl mohol byť úplne, a riaditeľov škôl, mohol byť úplne iný. Ďakujem.
Senko, Ján, poslanec NR SR (2010-10-20):
Pán poslanec, zbytočne dramatizujete, možno aj ďalší, ktorí sa vyjadrujú k tomuto zákonu. A zbytočne napínajú vzťahovosť medzi Slovenskom a Maďarskom, Slovenskom a inými krajinami. Tento zákon nie je o slovensko-maďarských vzťahoch. Tento zákon nie je o slovensko- neviem akých vzťahoch. Tento zákon je o práve na informácie. Tento zákon je jednoducho o tom, aby štát si plnil vo verejnom záujme na svojom území povinnosti vo vzťahu k občanom, aby občania, budem to donekonečna opakovať, mali právo dostať informácie v štátnom jazyku, tak ako je to zakotvené v Ústave Slovenskej republiky. A popritom nikto nikomu nebráni, aby mohol niekto dostať popri informácii v štátnom jazyku aj informáciu v inom jazyku, aj v anglickom, aj v nemeckom, aj v ruskom a, samozrejme, aj v maďarskom.
Laššáková, Jana, podpredsedníčka NR SR (2012-10-25):
Pani ministerka, nech sa páči, odpovedajte na doplňujúcu otázku.
Pellegrini Peter, predseda NR SR (2015-11-20):
Prezentujme sa a hlasujme o návrhu nepokračovať v rokovaní o tomto návrhu zákona. (Hlasovanie.) Prítomných 123 poslancov, za hlasovalo 43, proti bolo 79, nehlasoval 1. Tento návrh sme neschválili.
Bugár, Béla, podpredseda NR SR (2019-10-17):
Nech sa páči, prezentujme sa a hlasujme. (Hlasovanie.) Prítomných 125, z 70, proti 36, zdržalo sa 17 poslancov, 2 nehlasovali. Návrh sme schválili. Nech sa páči.
Šimečka, Michal, podpredseda NR SR (2024-05-03):
Ďakujem pekne. Pani poslankyňa Marcinková, nech sa páči.
Bugár, Béla, podpredseda NR SR (2010-11-03):
Pán poslanec Šebej.
Bugár, Béla, podpredseda NR SR (2017-04-04):
Ďakujem pekne. Otváram všeobecnú rozpravu a pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku. Pani poslankyňa Verešová, pani poslankyňa Remišová... (Reakcia navrhovateľky a spravodajkyne.) Áno, samozrejme, ona ide teraz prvá. Ešte pani poslankyňa Gaborčáková. Končím možnosť sa prihlásiť. Prepáčte, najprv ide navrhovateľka, preto tam je. Takže nech sa páči, najprv dostane slovo pani poslankyňa Shahzad a potom pani poslankyňa Verešová, Remišová, Gaborčáková, ktoré sa prihlásili do rozpravy k tomuto bodu. Nech sa páči, máte slovo.
Glváč, Martin, podpredseda NR SR (2016-09-13):
Pán poslanec Lipšic. Pán poslanec Lipšic, nech sa páči.
Krúpa, Juraj, poslanec NR SR (2024-09-11):
Ďakujem, pán predsedajúci. Ďakujem tebe, Alojz, že si naznačil niekoľko vecí, ktoré sú spojené práve s tým problémom v Policajnom zbore. Policajný zbor je niečo ako taký špecifický cech alebo taká špecifická komunita, ktorá žije v tej komunite tak, že sa tie informácie veľmi rýchlo šíria a títo ľudia v tej špecifickej komunite majú za úlohu vlastne zametať tú špinu na uliciach. A je to ťažká práca, je to nepríjemná práca a keď niekto vám bráni v tom, aby ste tú špinu zametali a ešte vám kvôli tomu sa možno niekto začať vyhrážať alebo nejakým spôsobom zasahovať do vašej práce, tak tým pádom, samozrejme, že to nezostane len medzi tou skupinkou tých policajtov, ktorých sa to týka, začne sa to šíriť v rámci Policajného zboru a tým sa aj ten Policajný zbor k tomu aj stavia a nastavuje a môže to pôsobiť aj demotivačne, to je jedna vec, samozrejme. A druhá vec, ktorá je naozaj nepodarená na tomto návrhu zákona, je, že z pohľadu policajtov je vnímaný nespravodlivo, pretože rozdávate päťtisíc eur nie všetkým, ale len vybraným častiam Policajného zboru. A tým pádom to vlastne vytvára aj ďalšie určité pnutie v rámci Policajného zboru, kde títo policajti sa cítia byť tí, ktorí nemajú nárok požiadať o tých päťtisíc eur dajme tomu, zabudnutí. Takže myslím si, že toto tiež bude vytvárať ďalšie nepríjemnosti v rámci Policajného zboru a myslím si, že to bude prinášať aj to, že tá bezpečnosť v rámci Slovenska sa bude znižovať, pretože tá nechuť a tá odhodlanosť opustiť ten Policajný zbor to nezníži. Ďakujem.
Vetrák, Milan, poslanec NR SR (2022-06-22):
Ďakujem pekne, pán predsedajúci. Vážená pani ministerka, vážené kolegyne, kolegovia, tak ako sme mali priestor ešte počas posledného týždňa riešiť spresnenia týkajúce sa zákona mediálneho zákona, takisto bol priestor riešiť aj zákon o publikáciách, teda ten bývalý tlačový zákon, ktorý je teraz už rozšírený, modernizovaný aj na elektronické vydania printových médií a podobne. No a za ten týždeň bol priestor, aby sa zohľadnila aj pripomienka, ktorú mal jeden z našich koaličných partnerov, tak ako už dneska aj pán predseda parlamentu povedal v rámci svojho úvodného slova ešte k mediálnemu zákonu, riešila sa aj zo SME RODINA pripomienka, ktorá sa týkala práva na vyjadrenie. No a táto sa spresňuje spôsobom, že sa bude reagovať nielen na skutkové tvrdenie, ale aj hodnotiaci úsudok, ktorý priamo súvisí s týmto skutkovým tvrdením. No a to je celá zmena, ktorá sa udeje teraz v pozmeňujúcom návrhu, ktorý prečítam. Čiže pozmeňujúci doplňujúci návrh poslancov Národnej rady Slovenskej republiky Moniky Péter a Milana Vetráka k vládnemu návrhu zákona o vydavateľoch publikácií a o registri v oblasti médií a audiovízie a o zmene a doplnení niektorých zákonov, je to skrátene zákon o publikáciách, tlač 898. Vládny návrh zákona o vydavateľoch publikácií a o registri v oblasti médií a audiovízie a o zmene a doplnení niektorých zákonov, skrátene zákon o publikáciách, sa mení a dopĺňa takto: V čl. I v § 8 ods. 4 sa v druhej vete na konci pripájajú tieto slová: „a z neho vyplývajúci hodnotiaci úsudok". Ďakujem pekne za podporu tohto pozmeňujúceho návrhu, či už poslancov za koaličné strany, ako i za strany opozície, pretože aj táto téma bola diskutovaná. Viacerí sa prihovárali za túto úpravu a teda verím, že to nájde porozumenie aj širšie ako len v koalícii. Ďakujem pekne.
Blaha, Ľuboš, poslanec NR SR (2021-02-26):
Ďakujem pekne. Skúsil by som reagovať iba na tie vecné a odborné príspevky, len potom by som nemohol reagovať na poslancov koalície, tak predsa len skúsim. Pani poslankyňa Tabák, ja som hovoril o práve, vy ste počuli lásku, to bude asi problém niekde vo vás, ale upozorňujem vás, že som šťastne ženatý, takže keď pri mne počujete lásku, naozaj to nie je tak. Asi by ste si to mali opäť vypočuť a zistíte, že som hovoril právo a nie láska, ale je to strašne milé, že to cítite takýmto spôsobom, už ste taká emotívna, to je fajn. To, čo hovoril pán kolega Nemec a pán kolega Šefčík, tam naozaj nebudem nejakým spôsobom dehonestovať tým, že by som na to vôbec reagoval, ale jedno slovo zaznelo – stredná trieda. Súhlasím s tým, že hlavne nižšia stredná vrstva na Slovensku je zastupovaná mnohými politickými subjektami, no len obávam sa, že, páni kolegovia, vy tej strednej vrstve tých malých živnostníkov, tých možno normálnych rodín, ktoré žijú ako-tak dôstojne, nijako nezastupujete. Čo robíte pre cestovný ruch? Čo robíte v pláne obnovy pre cestovný ruch, mi povedzte napríklad. Lebo veľa ľudí v strednej vrstve pracuje v cestovnom ruchu. Napríklad v Rakúsku dostanete 80 % minuloročných tržieb, dostanete pokryté od štátu fixné náklady, dostanete zaplatených cez kurzarbeit všetkých zamestnancov a fičíte si. Na Slovensku nedostanete absolútne nič. Na Slovensku cestovný ruch ste nechali napospas. To je tá stredná vrstva. Ako pomáhate živnostníkom a podnikateľom? Povedzte mi ako. To je tá vaša stredná vrstva. Však sa pozrite, ako žijú tí živnostníci, nedostávajú absolútne nič. My sme ľavicová strana, ale ďaleko viacej myslíme na podnikateľov, ďaleko viacej na živnostníkov, lebo vidíme, že vy nerobíte absolútne nič. Typickou hodnotou strednej vrstvy a všetkých vrstiev je školstvo, vzdelanie, aby ste sa vedeli pripraviť do budúcnosti. Čo robíte pre školstvo? Povedzte mi. Ešte ste aj preniesli európske peniaze na rezort hospodárstva, aby ich Sulík mohol pichnúť bankám. Čiže, páni kolegovia, vy v ochrane strednej vrstvy zlyhávate. Vy.
Baránik, Alojz, poslanec NR SR (2016-06-17):
Ďakujem. Ďakujem kolegovi Kollárovi, že sa zasadil o túto tému. A ďakujem mu aj za to, že spomenul, že jeden z dôvodov, pre ktoré nefunguje podpora matiek opustených otcami ich detí, je to, že nefungujú súdy. My máme dostatočne právne predpisy, aby sme donútili rodičov alebo otcov na to, aby platili, ale nemáme súdy, ktoré by tieto zákony uplatnili. Tiež ďakujem pánovi Kollárovi za to, že spomenul prípady, kedy mala zasiahnuť prokuratúra na to, aby peniaze z nás všetkých nešli súkromnej osobe. Ďakujem.
Kvasnička, Marián, poslanec NR SR (2013-04-30):
Ďakujem, pán predsedajúci. K Petrovi Osuskému, brilantná analýza i pozadia celej tej deformácie justície, jednu vec, ktorá ma zaujala a vyvolala takú asociáciu, keď spomínal, že tá miera nespravodlivosti alebo toho znásilňovania práva je zrejmá aj dermatológovi. Viem, že myslel na svoju, na svoju profesiu pôvodnú, medicínsku. Asi by som išiel ďalej, a on bol zdržanlivý, že, áno, to, čo sa teraz pri návrhu tohto zákona deje, zákona, ktorý správne nazval lex Gašparovič, ja by som sa, milý kolega, nebál nazvať legislatívnym svrabom. Myslím, že tá dermatologická terminológia by bola namieste. Ďakujem.
Grendel, Gábor, podpredseda NR SR (2022-09-27):
Želá si záverečné... poprosím, kolegovia, v zmysle zákona o rokovacom poriadku nefoťme v rokovacej sále počas zasadania. Záverečné slovo, pán spravodajca? Nech sa páči.
Pellegrini, Peter, predseda NR SR (2015-03-10):
Body 32 a 33. Rozumel som?
Kollár, Boris, predseda NR SR (2020-04-30):
Vážené pani poslankyne, vážení páni poslanci, navrátilci, vážení páni poslanci zo SMER-u. (Reakcia z pléna. Zaznenie gongu. Zasmiatie sa v sále.) Škoda, že nevediem schôdzu, lebo by som hneď upozornil pána poslanca, aby nenarúšal priebeh schôdze. Takže, vážené pani poslankyne, ja sa nebudem vyjadrovať teraz k Programovému vyhláseniu vlády, lebo to za mňa urobil premiér, prináleží mu a povedal všetko, zhrnul všetko, čo by som mohol konštatovať aj ja. Ja sa chcem obrátiť na vás, na plénum, na Národnú radu, na všetkých 150 poslancov, na vládu, na všetkých koleg..., na všetky kolegyne a kolegov. Boli sme tu teraz desať dní. Ale predtým sme tunák v skrátenom legislatívnom konaní museli prijímať sety zákonov proti korone. A keďže som bol štyri roky v opozícii, tak si tak viem porovnať ten parlament, ktorý tu bol predtým a ktorý je teraz. A keďže tunák je veľmi veľa nováčikov, len zo strany OĽANO je tunák 50 nových a aj niektorí zo SMER-u, od nás, tak chcem vám povedať, že toto je jeden kultivovaný parlament a ja sa ako predseda parlamentu chcem poďakovať každému jednému, všetkým politickým stranám naprieč celým politickým spektrom, koalícii, rovnako ĽSNS, SMER-u, že pri prijímaní týchto zákonov boli konštruktívni, že boli ústretoví, že sme to vo veľakrát robili konsenzom a že sme prijímali tie zákony prakticky jednohlasne alebo jednomyseľne. Za to vám z mojej strany určite patrí poďakovanie a úcta. (Potlesk.) A na záver chcem ešte pripomenúť a poďakovať vláde za celé Programové vyhlásenie vlády a som pevne presvedčený, že keď sa tu takto stretneme o štyri roky a podarí sa nám toto Programové vyhlásenie vlády naplniť, tak sa naplnia aj slová pána premiéra, že sa na Slovensku naozaj oplatí podnikať, pracovať a žiť. A ja hovorím a ja dopĺňam, že pokiaľ sa budeme na ľudí pozerať tým srdcom, tak sa tu bude naozaj dobre žiť. Ďakujem. (Potlesk.)